送張士達遊黄山歌
作者：謝翱
朝代：宋

paragraphs: 黄山三十六點雲，中秘幽奇世人未見猶未聞。
混沌乍開始自大唐國，易黟爲黄而附軒轅鍊丹盟仙群。
天都蓮花突兀直入青雲上，諸峰吐烟噴雪如波之蕩漾平天矼。
是蛟龍飛舞變幻而莫測，下有海深萬丈空洞氤氳雲吼浪。
更有仙燈諸洞九龍諸潭仙橋月塔諸勝蹟。
君今策杖蠟屐走險一一當遍歷，須令向禽宗炳之輩嘆羨而莫及。